《连理枝 题蜀花宛酒之轩》
清代·董元恺

山色松鳞老。树影泉声杪。斑筠密致，湘帘低映，满轩风筱。

把东川西域总移来，听南窗高啸。

珠帐青阴晓。锦石红巾绕。离离马乳，声声杜宇，露垂烟袅。

醉凉州细认蜀宫时，齐怡情花鸟。

作者简介：清江苏长洲人，字舜民。顺治十七年举人。后遭诖误，际遇坎坷，故其词激昂哀怨。有《苍梧词》。